CELEX: 62019TN0126
Language: el
Date: 2019-02-21 00:00:00
Title: Υπόθεση T-126/19: Προσφυγή της 21ης Φεβρουαρίου 2019 — Krajowa Izba Gospodarcza Chłodnictwa i Klimatyzacji κατά Επιτροπής

29.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/54
            
         
      Προσφυγή της 21ης Φεβρουαρίου 2019 — Krajowa Izba Gospodarcza Chłodnictwa i Klimatyzacji κατά Επιτροπής
      (Υπόθεση T-126/19)
      (2019/C 148/53)
      Γλώσσα διαδικασίας: η πολωνική
      
         Διάδικοι
      
      
         Προσφεύγουσα: Krajowa Izba Gospodarcza Chłodnictwa i Klimatyzacji (Βαρσοβία, Πολωνία) (εκπρόσωπος: A. Galos, radca prawny)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει το άρθρο 16 του κανονισμού (ΕΕ) 517/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τα φθοριούχα αέρια του θερμοκηπίου και για την κατάργηση του κανονισμού (ΕΚ) 842/2006, στο οποίο στηρίζεται η προσβαλλόμενη απόφαση, και να διαπιστώσει, κατά συνέπεια, ότι η εν λόγω απόφαση ενέχει σχετικές πλημμέλειες,
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Πρώτος λόγος: δυνάμει του άρθρου 277 ΣΛΕΕ, η προσφεύγουσα προβάλλει λόγο στηριζόμενο στην ακυρότητα του άρθρου 16 του κανονισμού (ΕΕ) 517/2014 του Ευρωπαϊκού Κοινοβουλίου και του Συμβουλίου, της 16ης Απριλίου 2014, για τα φθοριούχα αέρια του θερμοκηπίου και για την κατάργηση του κανονισμού (ΕΚ) 842/2006, στο οποίο στηρίζεται η προσβαλλόμενη απόφαση, στο μέτρο κατά το οποίο το σύστημα κατανομής ποσοστώσεων στηρίχθηκε σε τιμές αναφοράς προκύπτουσες από παρωχημένα στοιχεία για τα φθοριούχα αέρια που διατέθηκαν στην αγορά κατά τα έτη 2009-2012, διότι τούτο οδηγεί σε αυθαίρετο και συνεπαγόμενο δυσμενείς διακρίσεις διαχωρισμό των επιχειρήσεων αναλόγως της πρότερης δράσης τους στην αγορά αερίων, με αποτέλεσμα η προσβαλλόμενη απόφαση να ενέχει σχετικές πλημμέλειες.
               
            
                  2.
               
               
                  Δεύτερος λόγος: η προσφεύγουσα προβάλλει παράβαση ουσιώδους τύπου και παραβίαση της Συνθήκης λόγω ανεπαρκούς αιτιολόγησης της εισαγωγής ενός συστήματος διαχωρισμού των επιχειρήσεων που δραστηριοποιούνται στην αγορά των φθοριούχων αερίων με κριτήριο τις ποσότητες των φθοριούχων αερίων που διατέθηκαν στην αγορά κατά τα έτη 2009-2012, σύμφωνα με το άρθρο 16, παράγραφος 1, του κανονισμού (ΕΕ) 517/2014.